૭ મહિના પહેલા મોરબી રોડ પર રાત્રે એક યુવતી થેલી સાથે એકલી અટુલી જોવા મળતાં મોરબી તાલુકા પોલીસ તેને રાજકોટ નારી સંરક્ષણ ગૃહમાં મોકલી આપી હતી. આ યુવતી મૂક બધિર હોવાથી તેનો સામાન તપાસતા ત્રણ જોડી કપડાં અને તેમાં ‘ઝાહીદા’ લખેલી ચિઠ્ઠી મળી આવી હતી. મૂક બધિરની સાથે અભણ હોવાને કારણે નારી સંરક્ષણ ગૃહનાં સંચાલકોએ સાઇન લેંગ્વેજ જાણતા શિક્ષકની મદદ લઇ તેની વિગત જાણવાનો પ્રયાસ કર્યો હતો. જો કે તેમાં પણ નિષ્ફળતા મળી હતી.